Bagatelle

Bagatelle var en gourmetrestaurant i Oslo. Den lå i Bygdøy allé 3 og var den første norske restauranten som ble tildelt to stjerner i Michelinguiden. Bagatelle er kjent fordi Eyvind Hellstrøm var kjøkkensjef fra 1982 til 2009 og drev Bagatelle til å bli Norges fremste gourmetrestaurant. Fra 1990-tallet var Bagatelle eid av forretningsmannen Christen Sveaas gjennom selskapet Kistefos AS.

 Historie 

 Familien Jaquet 

Bagatelle ble etablert i 1930 av Grand Hotels tidligere kjøkkensjef Edmond Jaquet under navnet Jaquets Bagatelle. Restaurantdriften begynte året etter og restauranten ble drevet videre som en typisk fransk familierestaurant av hans sønn Georges 1941–82. Eyvind Hellstrøm kom inn på eiersiden etter Edmund Jaquet i 1982.

 Eyvind Hellstrøm som kjøkkensjef 

Ole Peter Rostad tok over driften i 1982 og gjenåpnet restauranten det samme året med Eyvind Hellstrøm som kjøkkensjef under navnet Bagatelle. Han drev deretter Bagatelle til  raskt å bli Norges fremste gourmetrestaurant. I 1986 fikk restauranten én stjerne i Michelinguiden, og i 1992 fikk den to, som første restaurant i Norge. I 2008 mistet restauranten den ene stjernen, men fikk den tilbake allerede året etter. 

 Etter Eyvind Hellstrøm 

Etter langvarig konflikt med hovedeier Sveaas sa Hellstrøm opp sin stilling og fratrådte 31. desember 2009, etter å ha jobbet i restauranten i 27 år.«Hellstrøm ferdig på Bagatelle etter krangel», artikkel i dn.no, besøkt 5. desember 2009 Sveaas valgte da å stenge Bagatelle midlertidig etter 21. desember.«-Mytteriet på Bagatelle», artikkel i dn.no, besøkt 8. desember 2009 Restauranten gjenåpnet den 18. januar 2011 med Daniel Höglander fra Sverige som kjøkkensjef. I 2012 tok Derric Styczek fra USA over som kjøkkensjef og samme år ble Bagatelle på ny tildelt en stjerne i Michelinguiden. I 2013 tok Allan Poulsen over som kjøkkensjef. Restauranten ble på nytt stengt 2. september 2014. Brasseriet og vinbaren Lille B fortsatte imidlertid etter nedleggingen.

 Referanser 

 Eksterne lenker 


Kategori:Norske restauranter med Michelin-stjerne
Kategori:Serveringssteder i Oslo
Kategori:Frogner (strøk)
Kategori:Opphør i 2014